**அசாதுசமான் நூர்** **(Asaduzzaman Noor**) என்பவர் ஒரு வங்காளதேச நடிகர், அரசியல்வாதி மற்றும் ஆர்வலர் ஆவார். இவர் அக்டோபர் 31, 1946ம் ஆண்டில் பிறந்தவர். 2001 முதல் நீல்பமரி -2 தொகுதியில் இருந்து ஜாதியா சங்கத் உறுப்பினராக இருந்து வருகிறார். மேலும், இவர் 2014ம் ஆண்டு முதல் 2019ம் ஆண்டு வரையிலான காலத்தில் கலாச்சார விவகார அமைச்சராக பணியாற்றியுள்ளார்.

நூர் நாடகம், திரைப்படம் மற்றும் தொலைக்காட்சி தயாரிப்புகளில் நடிகராக பணியாற்றினார். *கோத்தாவ் கியூ நீ* என்ற தொலைக்காட்சி தொடரில் பேக்கர் பாய் என்ற கதா பாத்திரத்தில் நடித்ததின் மூலமாக மக்களிடையே மிகவும் பிரபலமானவராக உள்ளார். *அயோமாய்*, *போஹுப்ரிஹி* மற்றும் *ஈ ஷோப் தின்* *ரத்ரி* *ஆகியவை* இவரது மற்ற குறிப்பிடத்தக்க தொலைக்காட்சி தொடர்கள் ஆகும். அவரது குறிப்பிடத்தக்க திரைப்படங்கள் *ஷொன்கோனில் கரகர்* (1992) மற்றும் *அகுனர் போரோஷ்மோனி* (1994) போன்றவை ஆகும்.

2018 இல், வங்காளதேச அரசு வங்காளதேசத்தின் மிக உயரிய சிவிலியன் மாநில விருதான சுதந்திர தின விருதினை அசாதுசமான் நூருக்கு வழங்கி கௌரவித்தது.

ஆரம்பகால வாழ்க்கை
-----------------

நூர் 1946 இல் மேற்கு வங்காளத்தின் ஜல்பைகுரியில் (தற்போது இந்தியாவில் உள்ளது) பிறந்தார். இவரது குடும்பம் 1948 இல் கிழக்கு வங்காளத்தின் நில்பமரி மாவட்டத்திற்கு குடிபெயர்ந்தது. இவரது பெற்றோர் இருவரும் பள்ளி ஆசிரியர்களாக பணியாற்றினர். இவர், நீல்பமரி கல்லூரி, கார்மைக்கேல் கல்லூரி மற்றும் டாக்கா பல்கலைக்கழகத்தில் படித்தார் .

தொழில்
------

### நடிகர்

நூரின் நடிப்பு வாழ்க்கை நாடக அரங்கில் தொடங்கியது. 1973 இல், அவர் "நாகோரிக்" என்ற நாடகக் குழுவில் சேர்ந்தார். அந்த நேரத்தில் "சித்ராலி" என்ற பத்திரிகையின் வரவேற்பாளராக இருந்த அவர், அந்த நேரத்தில் முக்கிய நடிகர்களின் நேர்காணலை எடுக்கச் சென்றார். அங்கு அவர் நாகோரிக் நடிகரான அலி ஜாகரைச் சந்தித்தார். அலி ஜாகர், அவரை தனது புதிய நாடகத்தின் ஒத்திகையைப் பார்க்கச் சொன்னார். பின்னர், நூர் அந்தக் குழுவில் சேர்ந்தார். முதலில், அவர் மேடைக்கு பின்னால் ஒரு உதவியாளராக, வசனங்களைச் சொல்லும் பணியில் பணியாற்றினார். ஒரு கட்டத்தில் ரஷீத் ஹைதர் எழுதிய "டாய்லோ ஷான்கோட்" நாடகத்தின் ஒத்திகை நடந்து கொண்டிருந்தது, நாடகத்தை மேடையேற்ற இன்னும் இரண்டு நாட்கள் மட்டுமே மீதமுள்ள நிலையில், அந்த நாடகத்தின் முன்னணி நடிகர் அபுல் ஹயாத் காயமடைந்தார். நூர் ஒரு உதவியாளராக, தனது பாத்திரத்தின் அனைத்து வரிகளையும் கற்றுக்கொண்டதால், ஜாகர் நூரை பங்கேற்று நடிக்கச் சொன்னார். மற்ற நடிகர்களின் தூண்டுதலைத் தொடர்ந்து நூர் இந்த பாத்திரத்தை ஏற்று நடித்தார். இதனால் நூர், ஒரு நடிகராக தனது வாழ்க்கையைத் தொடங்கினார். நூரின் முதல் தொலைக்காட்சி நாடகம் "ரங்-எர் பானுஷ்" ஆகும். இது, 1974 இல் அப்துல்லா அல் மாமுன் இயக்கியது.

நூர் பங்களாதேஷ் தொலைக்காட்சி நாடகக் கலைஞராக தனது ஆரம்ப நாட்களில் நடித்தார். பின்னர் பல தொலைக்காட்சி நிகழ்ச்சிகளிலும் திரைப்படங்களிலும் நடித்தார்.

2018 இல், நூர் தனது நீண்ட கால நடிப்பு தோழரான ஜாகீருடன், ஒரு பெங்காலி தழுவல் நாடகத்தில் நடித்தார். இந்த நாடகம், பெர்டோல்ட் பிரெக்ட்டின் தி லைஃப் ஆஃப் கலிலியோ என்பதாகும். இது, 17ம் நூற்றாண்டைச் சேர்ந்த பல்துறை வல்லுநர் கலிலியோ கலிலியைப் பற்றி எடுக்கப்பட்ட நாடகமாகும். கலிலியோவின் பாத்திரத்தை ஜாகர் ஏற்று நடித்தார். இதில், நூர் பல துணை வேடங்களில் நடித்தார். இந்த நாடகம் டாக்காவின் பெய்லி சாலையில் குறைந்த எண்ணிக்கையிலான அரங்கில் ஓடியது.

### மற்ற நடவடிக்கைகள்

நூர் தனது கவிதை, உரைநடை பாணி, மற்றும் அவரது சொற்பொழிவு ஆகியவற்றிற்கு பெயர் பெற்ற ஒரு சொற்பொழிவாளராக உள்ளார். இவர் பல தொலைக்காட்சி நிகழ்ச்சிகளுக்கு கதை எழுதியுள்ளார். மற்றும் விளம்பரங்களுக்கு குரல் கொடுத்துள்ளார்.

நூர் ஆசிய மூன்று அறுபதுகளில் முன்னாள் துணைத் தலைவரும், தேஷ் தொலைக்காட்சியின் முன்னாள் நிர்வாக இயக்குநருமாவார். ஆனால் அமைச்சராக தனது பங்கை ஏற்றுக்கொண்டபோது இந்த பதவிகளில் இருந்து விலகினார். அவர் பங்களாதேஷ் விடுதலைப் போர் அருங்காட்சியகத்தின் அறங்காவலராகவும் உள்ளார்.

விருதுகள்
---------

* ஷாஹித் முனியர் சவுத்ரி விருது (2006)
* சையத் பத்ருதீன் ஹொசைன் நினைவு விருது (2015)
* உலக நாடக தின விருது (2015)
* சுதந்திர தின விருது, (2018)

தனிப்பட்ட வாழ்க்கை
------------------

நூர் பங்கபந்து ஷேக் முஜிப் மருத்துவ பல்கலைக்கழகத்தில் பணிபுரியும் குழந்தை நரம்பியல் பேராசிரியரும், குழந்தை நரம்பியல் மற்றும் ஆட்டிசம் நிறுவனத்தின் (ஐபிஎன்ஏ) இயக்குநருமான ஷாஹீன் அக்தரை மணந்து கொண்டார். இவர்களுக்கு சேர்ந்து ஷூடெப்டோ என்ற மகனும், சுப்ரோவா என்ற மகளும் உள்ளனர். நூரின் ஒரு சகோதரி, கௌசர் அஃப்சானா, உடல்நலம், ஊட்டச்சத்து மற்றும் மக்கள்தொகை கணக்கெடுப்பு எடுக்கும் பிஆர்ஏசி, வங்காளம் அமைப்பின் முன்னாள் இயக்குனர் ஆவார். மற்றும் இவரின் ஒரு சகோதரர், அகாதுசமான் முகமது அலி, தாக்கா பல்கலைக்கழகத்தின் ஒரு ஓய்வுபெற்ற பேராசிரியர் ஆவார்.

குறிப்புகள்
-----------

1. ↑  "காப்பகப்படுத்தப்பட்ட நகல்". Archived from the original on 2017-07-26. .
2. ↑  "Asaduzzaman Noor's 72nd birthday today". *The Daily Star* (ஆங்கிலம்). 2018-10-31. 2019-06-04 அன்று பார்க்கப்பட்டது.
3. ↑  "Asaduzzaman Noor". *The Daily Star* (ஆங்கிலம்). 2019-06-04 அன்று பார்க்கப்பட்டது.
4. ↑  "Asaduzzaman Noor and Shykh Seraj to receive Independence Day Awards - bdnews24.com". *bdnews24.com*. 2018-03-22 அன்று பார்க்கப்பட்டது.
5. ↑  "অভিনেতা যখন নেতা". *The Daily Star Bangla* (Bengali). 2016-08-22. 2019-07-13 அன்று பார்க்கப்பட்டது.
6. ↑  Dasgupta. "Bangla min: City theatre reflects changing times". Bennett, Coleman & Co. Ltd. .
7. ↑  Kamol. "Asaduzzaman Noor and Faiz Zahir bag awards". .
8. ↑  Sarwat. "Asaduzzaman Noor and the leading ladies". .
9. ↑  "Onek Din Por", *Prothom Alo*. 8 September 2005.
10. ↑  "ASADUZZAMAN NOOR TURNS 70". *The Daily Star* (ஆங்கிலம்). 2016-10-31. 2018-12-26 அன்று பார்க்கப்பட்டது.
11. ↑  Desk, News; bdnews24.com. "Asiatic clarifies". *bdnews24.com*. 2018-12-26 அன்று பார்க்கப்பட்டது.
12. ↑  "Institute of Paediatric Neurodisorder and Autism (IPNA) - BSMMU". *www.bsmmu.edu.bd*. 2018-12-26 அன்று பார்க்கப்பட்டது.
13. ↑  "University of Dhaka". *www.du.ac.bd*. 2018-12-26 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் அசாதுசமான் நூர்